OzLabs/hebrew-wiki-articles huggingface dataset:
רן קוניק

רן קוניק (נולד בגבעתיים ב-20 ביולי 1968) הוא ראש עיריית גבעתיים מטעם מפלגת העבודה. בעבר היה טניסאי שולחן ויו"ר איגוד טניס השולחן בישראל.

== ביוגרפיה ==
קוניק הוא בוגר בית הספר היסודי ע"ש א.ד. גורדון ותיכון שמעון בן צבי. הוא החל לשחק טניס שולחן בגיל תשע, במועדון טניס השולחן של הפועל רמת גן. בשנת 1984 הצטרף לקבוצת הבוגרים של המועדון, ושנה לאחר מכן השתייך לסגל הנבחרת הבוגרת של המועדון, איתו זכה באליפות המדינה. באותה שנה, בהיותו בן 17, זכה באליפות ישראל לנוער עד גיל 18. הוא זכה פעם אחת באליפות ישראל לזוגות גברים עם יוסי בוגן, ופעם אחת באליפות ישראל לזוגות מעורבים עם ריקי צ'רנינסקי. בשנת 1994 לאחר פרישתו מספורט תחרותי הקים ואימן את מועדון טניס השולחן במועדון עירוני גבעתיים. בין השנים 1996–2008 שימש בתפקיד מנהל מחלקת הספורט בעיריית גבעתיים. בעבר כיהן במשך 5 שנים כיושב ראש איגוד טניס השולחן בישראל.

בנוסף, שימש קוניק שנים רבות כמאמן מנטלי לכדורסלנים בכירים רבים, בהם בר טימור ורפי מנקו.

בשנת 2008 התמודד כיושב ראש מפלגת "גבעתיים שלנו" בבחירות המוניציפליות, ורשימתו זכתה בשני מושבים במועצת העיר. ביחד עם קוניק נבחרה אילה בירן. הוא כיהן גם כחבר דירקטוריון בחברה הכלכלית של העירייה, ועדת התכנון והבנייה, והוועדה לטיפול בניצולי השואה המתגוררים בעיר.

בבחירות המוניציפליות שהתקיימו ב-22 באוקטובר 2013 נבחר לראש העיר השישי של גבעתיים ברוב של 50.6% מהקולות.

ביוני 2018 הצטרף למפלגת העבודה.

קוניק הוא בעל תואר ראשון במנהל עסקים מהמכללה למינהל שבתל אביב.

בבחירות המוניציפליות שהתקיימו ב-30 באוקטובר 2018 היה קוניק מועמד יחיד לראשות העיר, לראשונה בתולדות גבעתיים, ונבחר בשנית לתפקיד ברוב של 86% מהקולות.

משמש זה כ-10 שנים יושב ראש ועדת התרבות והספורט בשלטון המקומי.

== קישורים חיצוניים ==

* 

* [https://web.archive.org/web/20170801221926/http://www.gshelanu.co.il/ גבעתיים שלנו]
* 
* 
* 
* 

==הערות שוליים==

קטגוריה:ראשי עיריית גבעתיים
קטגוריה:בוגרי בית הספר היסודי גורדון (גבעתיים)
קטגוריה:בוגרי תיכון שמעון בן צבי (גבעתיים)
קטגוריה:עסקני ספורט ישראלים
קטגוריה:שחקני טניס שולחן ישראלים
קטגוריה:ראשי רשויות מקומיות מטעם העבודה
קטגוריה:בוגרי המסלול האקדמי המכללה למינהל
קטגוריה:ישראלים שנולדו ב-1968
נמל התעופה הבין-לאומי של סולט לייק סיטי

נמל התעופה הבינלאומי של סולט לייק סיטי (באנגלית: Salt Lake City International Airport) הוא נמל תעופה אזרחי-צבאי, הממוקם כארבעה קילומטרים מערבית למרכז העיר סולט לייק סיטי שביוטה.
אזור הורדת הנוסעים בטרמינל 1

נמל התעופה ממוקם במקום ה-21 בגודלו בארצות הברית, בשנת 2012 עברו בנמל התעופה 20,096,549 נוסעים, ב-328,122 טיסות. נכון לאפריל 2013, נוחתות וממריאות מנמל התעופה מדי יום כ-645 טיסות סדירות, לכ-90 יעדים בארצות הברית, קנדה, מקסיקו, צרפת, הולנד ויפן.

נמל התעופה נמצא בבעלות העירייה המקומית, ומופעל על ידי מחלקת שדות התעופה שלה. השדה משמש לדלתא כבסיסה הרביעי בגודלו.

== קישורים חיצוניים ==

* 

 מדיה וקבצים בנושא [http://www.airliners.net/search/photo.search?placesearch=Salt%20Lake%20City%20-%20International%20(SLC%20%2F%20KSLC%29&distinct_entry=true נמל התעופה הבינלאומי של סולט לייק סיטי] באתר Airliners.net

== הערות שוליים ==

קטגוריה:סולט לייק סיטי
סולט לייק סיטי
Totara LMS

טוטארה (באנגלית: Totara LMS) היא גרסת קוד פתוח לארגונים של מערכת ניהול הלמידה Moodle. טוטארה מתורגמת ל-14 שפות ויש לה מעל מיליון משתמשים מנויים. נכון לינואר 2014, יותר מ-350 ארגונים ברחבי העולם משתמשים במערכת Totara. הגרסה הנוכחית של טוטארה היא 2.6.14 והיא מבוססת על Moodle בגרסה 2.6.

== יכולות עיקריות ==
* תמיכה בלומדות מתקן SCORM 1.2, AICC, OLSA
* העלאה וצפייה במגוון קבצים ומשאבים: Word, Excel, PDF, וידאו, שמע
* 14 שפות נתמכות, לרבות עברית
* תוכניות למידה אישיות
* ניהול הדרכות כיתה
* ניהול למידת הצוות למנהלים
* ניהול כשירויות
* מסלולי למידה
* מחולל דוחות כולל גרפים
* ניהול יעדים עסקיים, תהליכי הערכת עובדים ותהליכי משוב 360 ׁ(החל מגרסה 2.5)
* ממשקים למערכות משאבי אנוש לסנכרון היררכיה ארגונית, עיסוקים ומשתמשים
* תמיכה בתקן Open Badges

== תמיכה בתקנים ==

טוטארה כתובה בשפת התכנות PHP וב-JavaScript ויכולה להיות מותקנת על מגוון בסיסי נתונים, כולל MySQL ,PostgreSQL, MSSQL. היא תומכת בתקן SCORM לדיווח לומדות למערכות ניהול למידה.

== פרסים ==

פרס 2012 Best of Elearning! Award of Excellence - Best Open Source Solutions

2012 זוכה; Open Source Use in Business - NZ Open Source Awards

2011 Brandon Hall Excellence in Technology Awards - Best Advance in Learning Management Technology

== היסטוריה ==

הצוות שפיתח את טוטארה עבד על תוכנות קוד פתוח שונות לרבות Mahara, ו-Moodle. הגרסה הראשונה של טוטארה שוחררה ב-1 במרץ 2011.

== קישורים חיצוניים ==
* 
* [http://viewer.zmags.com/publication/0fe2c869#/0fe2c869/168 מגזין Inside Learning]
* [https://web.archive.org/web/20140704021708/http://www.nzosa.org.nz/news זכייה בפרסי Open Source Award - 2012 בניו זילנד]
* [https://web.archive.org/web/20131222194425/http://www.kineo.com/he/services/lms-and-learning-portals/totara נציגי מערכת טוטארה בישראל ]

== הערות שוליים ==

קטגוריה:טכנולוגיות למידה
ויליאם קירצ'ר

ויליאם קירצ'ר (באנגלית: William Kircher; נולד ב-23 במאי 1958) הוא שחקן קולנוע ניו זילנדי. מוכר בזכות תפקידיו ב"טרילוגיית ההוביט" בתור הגמד ביפור, ובזכות הופעותיו בסדרת המשטרה "כריש בפארק" ובסרט "משום מקום".

==ביוגרפיה==
בהיותו נער שיקר קירצ'ר לגבי גילו כאשר נרשם ל"בית הספר הניו זילנדי לדרמה", וסיים בגיל 18 את לימודי המשחק שלו. 

במהלך הקריירה שלו זכה לשבחים על תפקידיו בסרטים מקומיים בניו זילנד ובסדרות טלוויזיה כגון "כריש בפארק" ואופרת הסבון "עיר חיים". ב-2006 השתתף בדרמה הניו זילנדית "משום מקום", בתפקיד השוטר המעוטר סטיוארט גות'רי שנרצח בטבח ארמואנה. 

ב-2012 הופיע קירצ'ר בסרטו של פיטר ג'קסון "ההוביט: מסע בלתי צפוי" בתור גמד הארץ התיכונה ביפור.

== קישורים חיצוניים ==

קטגוריה:שחקני קולנוע וטלוויזיה ניו זילנדים
קטגוריה:בוגרי בתי ספר למשחק
קטגוריה:ילידי 1958
דן אשבל

דן אשבל (נולד ב-1949) הוא דיפלומט ישראלי. כיהן כשגריר ישראל בפינלנד, באסטוניה ובאוסטריה.

==ביוגרפיה==
אשבל נולד בשנת 1949 בתל אביב. הוא למד גאוגרפיה וספרות אנגלית באוניברסיטת חיפה. בהמשך השלים תואר במדע המדינה בדגש על המזרח התיכון. משנת 1973 עד שנת 1975 עבד כמורה בכפר הנוער הדתי בכפר חסידים.

בשנת 1975 הצטרף לשירות החוץ של ישראל. בשנת 1978 מונה למזכיר ראשון בשגרירות הישראלית בבון בגרמניה. תחומי אחריותו כללו את קשרי התרבות העבודה מול התקשורת. בשנת 1983 שב לירושלים והיה דובר במשרד החוץ. משנת 1986 היה יועץ בשגרירות ישראל באוסטריה, ומשנת 1989 דובר השגרירות בלונדון. בשנת 1991 השתתף כיועץ במשלחת הישראלית בועידת מדריד. בשנת 1992 שב מלונדון והיה אחראי במשרד החוץ לשיתוף הפעולה עם מדינות מרכז אסיה. בשנות ה-90 היה מדריך במכללה לביטחון לאומי ובסוף העשור היה הקונסול הכללי בפילדלפיה.

במרץ 2005 מונה לשגריר ישראל באוסטריה. בתפקיד זה ייצג את ישראל גם במוסדות האו"ם באירופה ובארגון לביטחון ולשיתוף פעולה באירופה, ומשנת 2006 היה גם שגריר לא תושב בסלובניה. בשנת 2009 מונה ליועץ מדיני לכנסת. מספטמבר 2011 ועד אפריל 2016 כיהן כשגריר בפינלנד ושגריר לא תושב באסטוניה. אשבל פרש לגמלאות בסוף אפריל 2016.

==קישורים חיצוניים==
* [http://embassies.gov.il/helsinki-he/Pages/ambassador.aspx דן אשבל] באתר משרד החוץ
* 

==הערות שוליים==

קטגוריה:שגרירי ישראל באוסטריה
קטגוריה:שגרירי ישראל בפינלנד
קטגוריה:שגרירי ישראל בסלובניה
קטגוריה:יועצי הכנסת
קטגוריה:בוגרי אוניברסיטת חיפה
קטגוריה:ישראלים שנולדו ב-1949
ניקומדס השלישי

תחריט דמותו של ניקומודוס על גבי מטבע מתקופת מלכותו
ניקומדס השלישי אוארגטס (ביוונית עתיקה: Νικομήδης Εὐεργέτης Nikomḗdēs Euergétēs) היה מלכה של ביתיניה משנת 127 לפנה"ס ועד לשנת 94 לפנה"ס. הוא היה בנו ויורשו של ניקומדס השני מלך ביתיניה מאישה בלתי ידועה.

אשתו הראשונה של ניקומדס השלישי הייתה הנסיכה הקפדוקאית נייסה, ביתם של אריארתס השישי מלך קפדוקיה ואשתו לאודיקה מקפדוקיה. לניקומדס השלישי נולדו שני בנים מנייסה, והם ניקומדס הרביעי וסוקרטס קריסטוס, וגם בת בשם נייסה. 

בשנת 108 לפנה"ס פלש ניקומדס השלישי לפפלגוניה יחד עם מיתרידטס השישי, מלך פונטוס. שני המלכים חילקו את השטח ביניהם, והתעלמו מהשגריר הרומי שציווה עליהם לסגת משם. בשנת 102 לפנה"ס פלש ניקומדס לקפדוקיה. היה זה לאחר מותו של אשתו הראשונה וחמיו, וניקומדס רצה לקבל את השלטון על קפדוקיה. הוא נשא לאישה את חמותו לאודיקה, שהייתה באותו הזמן העוצרת לתועלת שני ילדיה הקטנים (אריארתס השביעי ואריארתס השמיני) עד שיגדלו.

מיתרידטס שהיה אחיה הצעיר של לאודיקה החליט לפלוש לקפדוקיה, השתלט עליה ונתן את השלטון שם לאחיינו אריארתס השביעי. לאחר שנה החליף מיתרידטס את השלטון בקפדוקיה ונתנו לגורדיוס, שרצח אריארתס השישי, אביו של אריארתס השביעי. שני הצדדים נערכו למלחמה, אבל במהלך המשא ומתן שלפני הקרב נרצח אריארתס השביעי. מיתרידטס שם את אחד מבניו, אריארתס התשיעי למלך על קפדוקיה כשגורדיוס משמש כעוצר. כך זה נמשך 4-5 שנים.

שני הטוענים לכתר של קפדוקיה, מיתרידטס וניקומדס, שטחו את טענותיהם בפני רומא. בשנת 97 לפנה"ס התקוממו תושבי קפדוקיה כנגד מיתרידטס וקראו לשלטון ניקומדס. מיתרידטס פלש שוב לקפדוקיה והשיב את בנו לשלטון. ניקומדס ניסה להשיג את תמיכת הסנאט ברומא. הרומאים ציוו הן על ניקומדס והן על מיתרידטס להסיג את כוחותיהם מפפלגוניה וקפדוקיה. לקפדוקיה נבחר המלך אריוברזנס הראשון, שאושר על ידי לוקיוס קורנליוס סולה, הנציב הרומאי של קיליקיה (בערך בשנת 95 לפנה"ס).

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ביתיניה
אריארתס השביעי

אריארתס השביעי פילומטור (ביוונית עתיקה: Ἀριαράθης Φιλομήτωρ, Ariaráthēs Philomḗtōr; שלט בין 110-111 לפנה"ס) היה מלך קפדוקיה, בנו של אריארתס השישי מלך קפדוקיה ואשתו לאודיקה מקפדוקיה. לאריארתס השביעי הייתה אחות מבוגרת יותר בשם נייסה ואח צעיר יותר - אריארתס השמיני.

בשנים הראשונות (116-111 לפנה"ס) הוא מלך כשאמו לאודיקה, אחותו הגדולה של מיתרידטס השישי, מלך פונטוס, משמשת כעוצרת. במהלך הזמן הזה עברה קפדוקיה תחת שלטונו של ניקומדס השלישי מלך ביתיניה שנשא לאישה את לאודיקה. מיתרידטס השישי גירש את ניקומדס השלישי מקפדוקיה ושם את אריארתס השישי למלך קפדוקיה; אך לאחר שנה החליט מיתרידטס לתת את השלטון בקפדוקיה לגורדיוס, רוצחו של אריארתס השישי ובעל בריתו של מיתרידטס. אריארתס השישי נערך לקרב בתמיכת ניקומדס השלישי, אך במהלך המשוא ומתן שלפני הקרב הוא נרצח על ידי מיתרידטס. 

יורשו היה אריארתס התשיעי, בנו של מיתרידטס.

==קישורים חיצוניים==

קטגוריה:מלכי קפדוקיה
אריארתס השמיני

אריארתס השמיני אפיפנס (ביוונית עתיקה: Ἀριαράθης Ἐπιφανής, Ariaráthēs Epiphanḗs; שלט בשנים 101-96 לפנה"ס לערך) מלך קפדוקיה ובנו השני של אריארתס השישי ואשתו לאודיקה מקפדוקיה. לאריארתס השמיני הייתה אחות מבוגרת יותר בשם נייסה וכן אח מבוגר יותר - אריארתס השביעי מלך קפדוקיה.

הוא עלה לשלטון לאחר מרד אצילים בקפדוקיה כנגד מיתרידטס השישי, מלך פונטוס ובנו המלך-הינוקא בן השמונה שנים אריארתס התשיעי. הרקע למרד היא הטענה לכתר קפדוקיה של שני מלכים - מיתרידטס וניקומדס השלישי מלך ביתיניה, שתמך באריארתס השביעי ולאחר הירצחו באריארתס השמיני. האצילים הקפדוקאיים העדיפו את ניקומדס והתמרדו כנגד מיתרידטס. בזמן הזה היה אריארתס השמיני למלך קפדוקיה, אך הורד מכיסאו לאחר שמיתרידטס דיכא את המרד. זמן קצר לאחר מכן הוא מת מוות טבעי. 

==קישורים חיצוניים==

קטגוריה:מלכי קפדוקיה
חשבון מיקרוסופט

חשבון מיקרוסופט (לשעבר ארנק מיקרוסופט, דרכון מיקרוסופט, .NET Passport, Microsoft Passport Network, ועד אוגוסט 2012 גם Windows Live ID) הוא שירות אינטרנט, שפותח ומסופק על ידי חברת מיקרוסופט, ומאפשר למשתמשיו להתחבר להרבה אתרי אינטרנט ושירותים שונים באמצעות חשבון משתמש אחד (נקרא Single Sign On).

מעבר לכך, חשבון מיקרוסופט הוא כתובת דואר אלקטרוני והזהות של המשתמשים באתרי ובתוכנות מיקרוסופט למיניהם, שבאמצעותו המשתמש נכנס למערכת ההפעלה Windows (החל מ-Windows 8 / Windows RT) ולשירותים כגון: Xbox, Outlook.com, OneDrive, Windows Phone, messenger, סקייפ, Office Online, חבילת שירותי Live (ובהן תת-החבילה Windows Live), חנות מיקרוסופט וחנות ווינדוס, bing, msn, Xbox Music, אנשי קשר, פרופיל ועוד.

בניגוד לגוגל, יאהו, PayPal, AOL, MySpace ,סטים ופייסבוק, מיקרוסופט עדיין לא מספקת זהות OpenID, למרות שהודיעה בעבר כי תספק זאת.

בדומה לטוויטר, פייסבוק, גוגל, יאהו ואתרים גדולים נוספים, גם מיקרוסופט תומכת באימות דו-שלבי כאמצעי אבטחה לחשבונות המשתמשים.

בישראל, אוניברסיטאות ומכללות מסוימות, ארגונים, בתי ספר ואתר נענע10 מספקים למשתמשיהם חשבון מיקרוסופט, אך הם אינם זכאים לתמיכה מצד מיקרסופט, אלא רק מצד הארגון אליו הם שייכים. לבעלי דומיין, שאינם ארגונים, המעוניינים בפתיחת חשבון מיקרוסופט עבור לקוחותיהם, מיקרוסופט מאפשרת ליצור חשבון מיקרוסופט באמצעות Windows Live Admin Center עם אפשרויות מצומצמות ביותר, וללא תמיכה לה זכאים הארגונים.

==קישורים חיצוניים==
* 
* [http://www.microsoft.com/en-us/account/default.aspx הסבר מה זה חשבון מיקרוסופט (אנגלית)]
* [http://windows.microsoft.com/he-il/windows-live/sign-in-what-is-microsoft-account מה זה חשבון מיקרוסופט]
* [http://windows.microsoft.com/he-il/windows-live/microsoft-account-help#microsoft-account=tab1 עזרה עבור חשבון מיקרוסופט]
* [https://signup.live.com/ פתיחת חשבון מיקרוסופט]

קטגוריה:מוצרי מיקרוסופט
מיכאליס קונסטנטינו

מיכאליס קונסטנטינו (ביוונית: Μιχάλης Κωνσταντίνου; נולד ב-19 בפברואר 1978 בפארלימני שבקפריסין) הוא כדורגלן עבר קפריסאי ששיחק בעמדת החלוץ, מלך השערים של נבחרת קפריסין בכל הזמנים.

==קריירת מועדונים==
קונסטנטינו התחיל את הקריירה שלו במחלקת הנוער של אנוסיס נאון פראלימני ובשנת 1993 עלה לקבוצה הבוגרת. את עונת סיים כמלך השערים של הליגה עם 17 שערים ב-25 הופעות כאשר הוא רק בן 19.

בסיום העונה עבר קונסטנטינו לאירקליס סלוניקי מליגת העל היוונית, שם שיחק עד שנת 2001. בקיץ 2001 עבר לפנאתינאיקוס תמורת 11.3 מיליון אירו, ואיתה זכה בדאבל בעונת . בקיץ 2005 עבר ליריבתה אולימפיאקוס, עימה זכה ב-2 דאבלים ב-2006 ו-2008, באליפות נוספת ב-2007 ובסופר קאפ היווני ב-2007. בשנת 2008 חזר לאירלקיס לשנה.

בקיץ 2009 חזר לקפריסין אחרי 8 עונות ביוון וחתם באומוניה ניקוסיה. בעונתו הראשונה זכה עם המועדון באליפות קפריסין הראשונה בקריירה שלו תחת מאמנו טאקיס לאמוניס שאימן אותו גם באולימפיאקוס. שנה לאחר מכן זכה עם המועדון בגביע הקפריסאי.

בקיץ 2011 עבר לאנורתוסיס פמגוסטה, ושנה לאחר מכן חתם על חוזה לשנה אחת בא.א.ל. לימסול, איתה הצליח להעפיל לשלב הבתים של הליגה האירופית בעונת .

בינואר 2014 הודיע קונסטנטינו על פרישה ממשחק פעיל.

==קריירה בינלאומית==
את הופעת הבכורה שלו בנבחרת קפריסין ערך קונסטנטינו באוגוסט 1998 נגד . כחצי שנה לאחר מכן הבקיע את שער הבכורה שלו בנבחרת. לזכותו של קונסטנטינו 32 שערים ב-85 הופעות, והוא מלך השערים של הנבחרת בכל הזמנים. כמו כן מדורג קונסטנטינו במקום השני בטבלת שיאני ההופעות של הנבחרת אחרי יואניס אוקאס.

==תארים==
;פנאתינאיקוס
*אליפות יוון: 2004
*הגביע היווני: 2004

;אולימפיאקוס
*אליפות יוון: 2006, 2007, 2008
*הגביע היווני: 2006, 2008
*הסופר קאפ היווני: 2007

;אומוניה ניקוסיה
*אליפות קפריסין: 2010
*הגביע הקפריסאי: 2011
*הסופר קאפ הקפריסאי: 2010

;תארים אישיים
*מלך השערים של ליגת העל הקפריסאית: 1997

==קישורים חיצוניים==

קטגוריה:כדורגלנים קפריסאים
קטגוריה:חלוצי כדורגל קפריסאים
קטגוריה:פאראלימני: כדורגלנים
קטגוריה:כדורגלני אנוסיס נאון פאראלימני
קטגוריה:כדורגלני אירקליס סלוניקי
קטגוריה:כדורגלני פנאתינאיקוס
קטגוריה:כדורגלני אולימפיאקוס
קטגוריה:כדורגלני אומוניה ניקוסיה
קטגוריה:כדורגלני אנורתוסיס פמגוסטה
קטגוריה:כדורגלני א.א.ל. לימסול
קטגוריה:כדורגלני נבחרת קפריסין
קטגוריה:קפריסאים שנולדו ב-1978
כביש 449

כביש 449 הוא כביש רוחב בישראל, המחבר כיום את התנחלות עפרה עם צפון העיר יריחו. במסלולו הקודם במספר זה צוין כביש דרך דיר ג'ריר וטייבה, כיום הכביש המסומן במספר זה עוקף את הכפרים דרך ההר. עד להסכמי אוסלו מספר הכביש היה 3, והוא שימש כהמשכו של כביש אשקלון-מבוא חורון, שהמשיך לביתוניא, רמאללה ועפרה. כיום הקטע מצומת בית סירא עד צומת מחנה עופר מסומן ככביש 443, והכביש שעובר בשטח הרשות הפלסטינית לא מסומן כלל. תוואי הכביש מתמזג לאורך 4.8 קילומטרים עם כביש 458.

==היסטוריה==
בתקופה הרומית היה בתוואי כביש שחיבר בין גב ההר ליריחו. בתקופת המנדט הבריטי הועלתה הצעה לסלול את הכביש כדי לחבר את הכפרים באזור לרשת הכבישים אך הכביש לא נסלל בתקופת המנדט הבריטי. הכביש נסלל בחשאי בידי הלגיון הבריטי במאי 1948. לאחר שטייבה ודיר ג'ריר נהפכו לשטח B נסלל כביש עוקף הכפרים, שכיום מסומן כ-449.

==מהלך הכביש==
{| class="wikitable" border=1 cellpadding=1
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 449 ממערב למזרח
|-
| align="center" | 0
| align="center" | צומת עין יברוד
| align="center" align="center" | עפרה
| align="center" | 
|-
| align="center" | 1.8
| align="center" | צומת סילואד
| align="center" align="center" | סילואד
| align="center" | 
|-
| align="center" | 3.8
| align="center" | צומת ללא שם
| align="center" align="center" | דיר ג'ריר
| align="center" | כניסה לדיר ג'ריר
|-
| align="center" | 5.1
| align="center" | צומת ללא שם
| align="center" align="center" |כפר מליכ
| align="center" | כניסה לכפר מליכ
|-
| align="center" | 14
| align="center" | צומת כוכב השחר
| align="center" align="center" | כוכב השחר
| align="center" | 
|-
| align="center" | 19.2
| align="center" | צומת רימונים
| align="center" align="center" | רימונים
| align="center" | 
|-
| align="center" | 30.3
| align="center" | צומת ללא שם
| align="center" align="center" | יריחו
| align="center" | כניסה למבואות יריחו וליריחו
|-
| align="center" | 32.9
| align="center" | צומת ללא שם
| align="center" align="center" | ייט"ב
| align="center" | כניסה לייט"ב
|-
| align="center" | 37.4
| align="center" | עוג'ה א-תחתא
| align="center" align="center" | עוג'ה א-תחתא
| align="center" | 
|-
|}

== ראו גם ==
* כבישי ישראל
* כביש 443
== הערות שוליים ==

קטגוריה:ישראל: כבישים
קטגוריה:השומרון: תחבורה
קטגוריה:בנימין: תחבורה
קטגוריה:עפרה
שמואל הדס

שמואל הדס (13 באוגוסט 1931 - 12 בינואר 2010) היה דיפלומט ישראלי. היה השגריר הראשון בספרד ובקריית הוותיקן.

==ביוגרפיה==
הדס נולד בשם שמואל איידס בעיר רסיסטנסיה שבארגנטינה. בהיותו נער עברה משפחתו לבואנוס איירס שם היה פעיל בתנועות נוער ציוניות. בשנת 1953 עלה לישראל והתיישב בקיבוץ ניר-עם. בשנת 1964 הצטרף לשירות החוץ הישראלי ושירת בתפקידים דיפלומטיים שונים באמריקה הלטינית. 

בשנת 1981 מונה לנציג ישראל בארגון התיירות הבינלאומי שמקום מושבו היה במדריד ומשם החל לפעול למען כינון קשרים בין ישראל לספרד. מאמצים אלו, שנעשו במקביל לפעולות נוספות של משרד החוץ, הובילו בשנת 1985 למיסוד הקשרים בין המדינות וחילופי שגרירים. לשגריר הראשון בספרד מונה על ידי הממשלה שמואל הדס שנכנס לתפקידו בפברואר 1986. הוא כיהן בתפקיד זה עד לאמצע שנת 1987.

בשנת 1994 עשה היסטוריה פעם נוספת כאשר מונה לשגריר הישראלי הראשון בקריית הוותיקן. בשנת 1997 פרש משירות החוץ. היה חבר בכמה ארגוני תרבות וכתב לעיתונים בספרד. 

הדס נפטר בשנת 2010 לאחר מחלה קשה.

==קישורים חיצוניים==
* 
* 

==הערות שוליים==

קטגוריה:שגרירי ישראל בספרד
קטגוריה:שגרירי ישראל בוותיקן
קטגוריה:עולים בשנות ה-1950
קטגוריה:ישראלים ילידי ארגנטינה
קטגוריה:פעילי מפלגת העבודה
קטגוריה:פעילים ציונים בארגנטינה
קטגוריה:ניר עם: אישים
קטגוריה:ישראלים שנולדו ב-1931
קטגוריה:ישראלים שנפטרו ב-2010
רודיקה רדיאן-גורדון

רודיקה רדיאן-גורדון (נולדה ב-10 ביולי 1957) היא דיפלומטית ישראלית. כיהנה כסמנכ"לית משרד החוץ לאירופה המערבית וכשגרירה ברומניה ומקסיקו, והחל מנובמבר 2019 כשגרירת ישראל בספרד.

==ביוגרפיה==
רדיאן-גורדון נולדה בבוקרשט, רומניה. היא עלתה לישראל בשנות ה-60 והתיישבה בקריית אונו. בשנת 1980 החלה לימודי תואר בביולוגיה באוניברסיטה העברית בירושלים, ולאחר מכן השלימה לימודי תואר שני בביוכימיה. בשנת 1987 סיימה את לימודי הדוקטורט בביוכימיה. בשנת 1991 הצטרפה לשירות במשרד החוץ ושירתה בתפקידים דיפלומטיים בשגרירות ישראל בוורשה ובבריסל.

בשנת 2003 מונתה לשגרירה בארץ מולדתה רומניה, ושם הייתה פעילה למען הכרה רומנית בפשעים שבוצעו בה בזמן מלחמת העולם השנייה. היא סיימה את שירותה ברומניה בשנת 2007. בשנת 2009 מונתה לשגרירת ישראל במקסיקו ושגרירה לא תושבת בבהאמה הסמוכה. לאחר סיום תפקידה במקסיקו שבה למטה משרד החוץ בירושלים, וב-2015 מונתה לתפקיד סמנכ"לית לאירופה המערבית.

=== שגרירת ישראל בספרד ===
בקיץ 2018 היא מונתה לשגרירה בספרד והגישה את כתב האמנתה ב-27 בנובמבר 2019. בפברואר 2023, בעת שהרצתה מול סטודנטים באוניברסיטת קומפלוטנסה לציון 30 שנה להסכמי אוסלו, התעמתו איתה עשרות פעילי BDS. הרצאתה נפסקה ובעת פינויה לחדר צדדי אחד ממאבטחיה שלף אקדח אל מול המפגינים.

==קישורים חיצוניים==

* [http://www.thediplomat.ro/business_0505.htm| Closing the circle] באתר THE DIPLOMAT 

==הערות שוליים==

קטגוריה:בוגרות המכללה לביטחון לאומי
קטגוריה:בוגרי המכללה לביטחון לאומי
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ביוכימאיות ישראליות
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:עולות בשנות ה-1960
קטגוריה:עולים בשנות ה-1960
קטגוריה:שגרירות ישראל
קטגוריה:שגרירי ישראל במקסיקו
קטגוריה:איי בהאמה: יחסי חוץ
קטגוריה:שגרירי ישראל בספרד
קטגוריה:שגרירי ישראל ברומניה
קטגוריה:שגרירי ישראל באנדורה
קטגוריה:ישראליות שנולדו ב-1957
קטגוריה:ישראלים שנולדו ב-1957
מארינוס סטסיאס

מארינוס סטסיאס (ביוונית: Μαρίνος Σατσιάς; נולד ב-24 במאי 1978 בניקוסיה שבקפריסין) הוא כדורגלן עבר ומאמן קפריסאי ומאמן בהווה. סטסיאס שיחק כקשר אחורי והיה פעיל גם בנבחרת קפריסין.

== קריירה ==
סטסיאס התחיל את הקריירה שלו בנוער של אפואל ניקוסיה ובשנת 1995 עלה לבוגרים ולא עזב את המועדון מאז שעלה לבוגרים ונחשב לאחד מסמליה של המועדון. מאז שעלה לבוגרים זכה עם הקבוצה ב-8 אליפויות, 6 גביעים ו-8 פעמים בסופרקאפ הקפריסאי. סטיסיאס היה שותף להעפלה ההיסטורית של המועדון לשלב הבתים של ליגת האלופות בעונת ובעונת לשלב רבע הגמר של המפעל. בסה"כ הוא ששיחק 19 שנה בקבוצה בה גם שימש כקפטן. 

בשנת 2000 זומן לראשונה לסגל נבחרת קפריסין ולזכותו 65 הופעות ללא שערים במסגרת הבינלאומית.

==תארים== 
;אפואל ניקוסיה 
* ליגת העל הקפריסאית: 1995/96, 2001/02, 2003/04, 200607, 2008/09, 2010/11, 2012/13, 2014/13 
* הגביע הקפריסאי: 1996, 1997, 1999, 2006, 2008, 2014 
* הסופר קאפ הקפריסאי: 1996, 1997, 2002, 2004, 2008, 2009, 2011, 2013

== חיים אישיים ==
הכדורגלן יאניס סטסיאס הא בנו.

==קישורים חיצוניים==

קטגוריה:כדורגלנים קפריסאים
קטגוריה:כדורגלני אפואל ניקוסיה
קטגוריה:ניקוסיה: כדורגלנים
קטגוריה:קשרי כדורגל קפריסאים
קטגוריה:כדורגלני נבחרת קפריסין
קטגוריה:מאמני כדורגל קפריסאים
קטגוריה:קפריסאים שנולדו ב-1978
ניר גלעד

ניר גלעד (נולד ב-6 באפריל 1957) הוא מנהל ישראלי, כיהן כיושב ראש דירקטוריון כימיקלים לישראל (כיל), כנשיא ומנכ"ל החברה לישראל. שימש בתפקידים רבים במשרד האוצר, מרפרנט באגף התקציבים ועד החשב הכללי.

==ביוגרפיה==
גלעד נולד וגדל בקיבוץ יזרעאל. את שירותו הצבאי מילא בסיירת שקד כלוחם וקצין מודיעין. במילואים שירת כקצין מודיעין במערך הלוחם והשתחרר מצה"ל בדרגת סגן-אלוף.

לאחר שחרור מהשירות הצבאי ניהל חברה חקלאית שעסקה בגידול תפוחי אדמה ואבטיחים. בשנת 1986 עבר למשרד האוצר ושירת במגוון תפקידים באגף התקציבים מרפרנט עד למשנה לראש אגף התקציבים. במסגרת תפקידיו באגף התקציבים היה אחראי על משרד הביטחון, משרד החוץ, המנהל האזרחי והמשרד לביטחון פנים. במהלך כהונתו הוביל תוכניות הבראה למספר חברות ביטחוניות, ואת התהליכים להפיכת יחידות הסמך תע"ש ורפא"ל לחברות ממשלתיות. כן שימש נציג משרד האוצר בוועדות אזרחיות וכלכליות במהלך שיחות השלום עם ירדן והרשות הפלסטינית בשנות ה-90. בשנים 1999 עד 2003 כיהן כחשב הכללי. בתקופתו כחשב הכללי, ביצעה המדינה שתי עסקות עם החברה לישראל: רכישת 26% ממניות בז"ן תמורת 568 מיליון שקל (למרות שהמדינה הייתה בפועל הבעלים של החברה), ומכירת יתרת אחזקות המדינה ב"צים" לחברה לישראל. העסקות האלה ספגו ביקורת רבה, והביקורת התעצמה לאחר שגלעד הצטרף לחברה לישראל ב-2006.

בשנים 2004 עד 2006 כיהן כמשנה למנכ"ל מגדל אחזקות ביטוח ופיננסים, מנכ"ל מגדל ניהול השקעות 2001 ויו"ר מגדל שוקי הון. לאחר מכן מונה למשנה למנכ"ל החברה לישראל, וביוני 2007 מונה למנכ"ל החברה, וכיהן בתפקיד זה עד ל-7 בינואר 2015.

בשנת 2006 הצטרף לדירקטוריון של חברת כימיקלים לישראל (כיל), ובשנת 2008 מונה ליו"ר הדירקטוריון. משמש גם דירקטור בבז"ן. במרץ 2016 פורסם שבכוונתו לפרוש מתפקיד יו"ר דירקטוריון כיל תוך כחצי שנה.

כיהן גם כיו"ר דירקטוריון צים, איי.סי פאואר ואיי.סי. גרין אנרג'י שבשליטת החברה לישראל. כמו כן שימש דירקטור בחברת "קורוס" שבשליטת הקבוצה.

בפברואר 2019 מונה ליו"ר חברת הביטוח "מגדל".

לגלעד תואר ראשון בכלכלה ומינהל חקלאי עם התמחות במתמטיקה וסטטיסטיקה מטעם הפקולטה לחקלאות של האוניברסיטה העברית בירושלים; תואר שני במינהל עסקים עם התמחות במימון מאוניברסיטת בר-אילן.

==תפקידים ציבוריים==
גלעד הוא גם יו"ר אגודת הידידים של בית החולים סורוקה בבאר שבע, דירקטור במרכז הבינתחומי הרצליה, חבר הוועד המנהל בתוכנית עתידים ושותף בתוכניות קידום הנגב והגליל "דרומה" ו"צפונה".

==קישורים חיצוניים==
* [http://www.herzliyaconference.org/?CategoryID=57&ArticleID=595 ניר גלעד], באתר כנס הרצליה 2003
* 
* 
* 
* 
* 
* 
* 

==הערות שוליים==

קטגוריה:החברה לישראל
קטגוריה:החשבים הכלליים
קטגוריה:דירקטורים ישראלים
קטגוריה:מנכ"לים יוצאי משרד האוצר
קטגוריה:לוחמי סיירת שקד
קטגוריה:סגני-אלופים בצה"ל
קטגוריה:בוגרי האוניברסיטה העברית בירושלים: הפקולטה לחקלאות
קטגוריה:יזרעאל (קיבוץ): אישים
קטגוריה:ישראלים שנולדו ב-1957
יונתן מונג'ק

יונתן מונג'ק (נולד ב-1954) הוא אדריכל ישראלי.

מונג'ק נולד בירושלים ובה גדל. בצעירותו התגורר תקופה מסוימת במושב שורש. את לימודי האדריכלות השלים במחלקה לאדריכלות בבצלאל שם למד אצל אדריכלים כמו ארטור גולדרייך וזאב דרוקמן מהם הושפע במיוחד. בתום לימודיו עבד במשרדו של האדריכל יצחק ישר. בשנת 1989 פרש ופתח משרד אדריכלים עצמאי בשותפות עם אשתו - אירית. עד היום תכנן מאות בתי מגורים פרטיים בעיקר בישראל אך גם מחוצה לה. המאפיין המרכזי בבתים שהוא מתכנן הוא השימוש בחומרים טבעיים וההשקעה במקומות שהייה נוחים ונעימים אותם הוא מעצב מתוך היכרות מעמיקה עם המשתמשים.

ב-2005 יצא הספר "יונתן מונג'ק – אדריכלות, עיצוב, סגנון חיים" המציג מבחר מעבודותיו של מונג'ק כפי שצולמו על ידי צלם האדריכלות שי אדם. ב-2011 השתתף בסדרת הטלוויזיה "אדריכלי החלומות".

מונג'ק גר עם משפחתו ועובד ברמת השרון.

==לקריאה נוספת==
*אורלי רובינזון: יונתן מונג'ק - אדריכלות, עיצוב, סגנון חיים, הוצאת כתר, 2004.

==קישורים חיצוניים==
* [http://www.monjack.co.il/english.aspx אתר משרדו] של יונתן מונג'ק
* מיכאל יעקובסון: [http://www.xnet.co.il/architecture/articles/0,14710,L-3101167,00.html יונתן מונג'ק מחפש חום, לא קר ומנוכר], 30.5.13, Xnet
* 
* שרון בן דוד, [http://atmag.co.il/%D7%A2%D7%99%D7%A6%D7%95%D7%91-%D7%95%D7%90%D7%93%D7%A8%D7%99%D7%9B%D7%9C%D7%95%D7%AA/%D7%90%D7%93%D7%A8%D7%99%D7%9B%D7%9C%D7%95%D7%AA/%D7%90%D7%93%D7%A8%D7%99%D7%9B%D7%9C%D7%99%D7%9D/%D7%A9%D7%91%D7%95%D7%A2-%D7%94%D7%A2%D7%99%D7%A6%D7%95%D7%91-%D7%94%D7%99%D7%A9%D7%A8%D7%90%D7%9C%D7%99-%D7%99%D7%95%D7%A0%D7%AA%D7%9F-%D7%9E%D7%95%D7%A0%D7%92%D7%A7-%D7%95%D7%A4%D7%99%D7%A6%D7%95 שבוע העיצוב הישראלי: יונתן מונג'ק ופיצו קדם בראיון אישי], באתר את, 22 בנובמבר 2015
* 
* [http://www.bvd.co.il/%D7%93%D7%99%D7%99%D7%98_%D7%99%D7%95%D7%A0%D7%99_%D7%9E%D7%95%D7%A0%D7%92%D7%A7.html דייט עם אדריכל: בסטודיו של יונתן מונג'ק], אתר 'בניין ודיור'.
* 

קטגוריה:אדריכלים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:שורש (מושב): אישים
קטגוריה:רמת השרון: אישים
קטגוריה:ישראלים שנולדו ב-1954
מוכתר בלמוכתר

מוכתר בלמוכתר (בערבית: مختار بلمختار; נולד ב-1 ביולי 1972 בשם ח'אלד אבו אל-עבאס) הוא פעיל ג'יהאד עולמי ופעיל אל-קאעידה בעברו.

הקים תא טרור המכנה עצמו "בריגדת רעולי הפנים" או "בריגדת החותמים בדם". שמו עלה לכותרות ברחבי העולם בעקבות פעולת טרור רחבה שהוביל באלג'יר בינואר 2013 באתר הגז עין אמנאס.

ב-3 במרץ 2013 הודיע צבא צ'אד כי בלמוכתר נהרג במהלך פשיטה צבאית על בסיס טרור בצפון מאלי שנערך במסגרת מבצע סרוואל. הדיווח אודות מותו של בלמוכתר לווה ספקות לאחר שב-23 מאי הופצה באינטרנט נטילת אחריות בשמו של בלמוכתר על שני פיגועי התאבדות שבוצעו בניז'ר כמה שעות מוקדם יותר.

לאחר שחמק מעוד כמה ניסיונות חיסול, פורסם כי בלמוכתר נהרג בתקיפה אווירית של ארצות הברית בלוב שבוצעה ביוני 2015.
ב-19 בנובמבר 2015 בוצע פיגוע במלון "רדיסון בלו" במאלי. שר ההגנה הצרפתי טען כי ייתכן ובל-מוכתר עומד מאחורי הפיגוע.

==קישורים חיצוניים==

* 
* [http://bigstory.ap.org/article/ap-exclusive-rise-al-qaida-saharan-terrorist AP Exclusive: Rise of al-Qaida Sahara terrorist], באתר AP 

== הערות שוליים ==

קטגוריה:חברי אל-קאעדה
קטגוריה:טרור באלג'יריה
קטגוריה:ילידי 1972

קטגוריה:נפטרים ב-2015
בן והבה

בן והבה (נולד ב-27 במרץ 1992) הוא כדורגלן ישראלי המשחק בעמדת הבלם בעירוני טבריה.

==קריירה==
והבה התחיל לשחק כדורגל במחלקת הנוער של בית"ר טוברוק. בינואר 2012 החל לשחק בקבוצת הבוגרים של עירוני קריית שמונה. בעונתו הראשונה זכה עם הקבוצה באליפות הראשונה בתולדותיה, אך שיחק רק משחק אחד, בניצחון 3–1 על מכבי נתניה, ואף כבש את שער השוויון בדקה ה-55. בתחילת עונת 2012/2013 רשם שלוש הופעות בליגה, ובינואר 2013 חתם עד תום העונה בהפועל באר שבע, במדיה ערך 11 הופעות.

לקראת עונת 2013/2014 חתם לשנה אחת בקבוצת בני יהודה תל אביב, במהלכה ערך 11 הופעות ליגה וובסופה ירד עם הקבוצה לליגה הלאומית.

בנובמבר חתם בהפועל רעננה. ב-2 בפברואר 2015 כבש את שערו הראשון במועדון, בניצחון 0–2 על מ.ס. אשדוד. בעונת 2015/2016 כבש שני שערים והיה שותף לעונה הטובה ביותר בתולדות הפועל רעננה, עת העפילה לראשונה לפלייאוף העליון בליגת העל. בסך הכול שיחק חמש שנים בהפועל רעננה, ובמדיה כבש שישה שערים ב-142 הופעות בליגת העל.

לקראת עונת 2019/2020 חתם בהפועל חיפה.

ב-23 באוגוסט 2022 חתם בעירוני טבריה.בסיום עונת 2023/2024 העפיל עם הקבוצה לליגת העל.

והבה נכלל בסגל הנבחרת הצעירה של ישראל לקראת אליפות אירופה לנבחרות צעירות 2013, ובסך הכול ערך 19 הופעות במדי הנבחרת, בהן כבש שער אחד.

==תארים==
עירוני טבריה
*גביע הטוטו לליגה הלאומית: 2023/2024

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:נתניה: כדורגלנים
קטגוריה:כדורגלני בית"ר טוברוק
קטגוריה:כדורגלני עירוני קריית שמונה
קטגוריה:כדורגלני הפועל באר שבע
קטגוריה:כדורגלני בני יהודה תל אביב
קטגוריה:כדורגלני הפועל רעננה
קטגוריה:כדורגלני הפועל חיפה
קטגוריה:כדורגלני עירוני טבריה
קטגוריה:בוגרי תיכון אזורי רמות חפר
קטגוריה:ישראלים שנולדו ב-1992
תגלת-פלאסר השני

תגלת-פלאסר השני (באכדית: Tukultī-apil-Ešarra תוקולתי-אפיל-אשארה) היה מלך אשור. הוא מלך בין השנים 967 לפנה"ס ועד שנת 935 לפנה"ס. הוא עלה לשלטון לאחר מות אביו המלך אשור-ראש-אישי השני (Ashur-resh-ishi II). מעט מאוד ידוע על תקופת מלכותו. לאחר מותו ירש אותו בנו המלך אשור-דן השני.

==ראו גם==
*תגלת-פלאסר הראשון
*תגלת-פלאסר השלישי

== לקריאה נוספת ==
<div class="mw-content-ltr">
* 
</div>

==קישורים חיצוניים==
* 

קטגוריה:מלכי אשור התיכונה
קטגוריה:אישים שחיו במאה ה-10 לפנה"ס
אריארתס השישי

בתמונה מטבע [[דראם מכסף שנתגלה בקייסרי. משמאל - פני המטבע, דיוקן ראשו של אריארתס השישי; ומימין - אחורי המטבע, אתנה מחזיקה בניקה עם זר, כשהיא נשענת על מגן, חנית מאחוריה.]]

אריארתס השישי פילופטור (ביוונית עתיקה: Ἀριαράθης Ἐπιφανής Φιλοπάτωρ) היה מלך קפדוקיה בשנים 130-126 לפנה"ס, בנו של אריארתס החמישי מלך קפדוקיה ונייסה, מלכת קפדוקיה.
== חייו ==
אריארתס השישי עלה לשלטון בגיל צעיר, ומסיבה זו השלטון בפועל היה נתון בידי אימו נייסה ששימשה כעוצרת הממלכה. בנקודה מסוימת הרעילה נייסה את חמשת אחיו של אריארתס, אך אריארתס עצמו ניצל הודות לאנשים הנאמנים לשושלת שהרגו את נייסה. נסיבות אלו הובילו את מיתרידטס החמישי, מלך פונטוס לנסות להשיג שליטה בקפדוקיה. הוא חיתן את ביתו לאודיקה, עם אריארתס השישי בתקווה לשלוט באמצעותו על קפדוקיה. לאודיקה הולידה לו בת אחת ושני בנים: נייסה שנישאה לניקומדס השלישי מלך ביתיניה; אריארתס השביעי פילומטור ואריארתס השמיני אפיפנס.

כיוון שנראה שקפדוקיה לא ממש עברה לשליטת פונטוס, החליט מיתרידטס השישי, מלך פונטוס (בנו ויורשו של מיתרידטס החמישי) לרצוח את אריארתס השישי באמצעות אציל קפדוקי בשם גורדיוס. לאחר מותו שלטה בקפדוקיה אלמנתו לאודיקה, אך לאחר מכן כבש ניקומדס השלישי את קפדוקיה ונשא את לאודיקה לאישה. ניקומדס השלישי גורש מקפדוקיה על ידי מיתרידטס השישי, שנתן את כתר השלטון לאריארתס השביעי, בנו הבכור של אריארתס השישי.

==קישורים חיצוניים==

קטגוריה:מלכי קפדוקיה
המכון למחקר ולתיאום אקוסטי מוזיקלי (אירקאם)

מכון למחקר ולתיאום אקוסטי מוזיקלי (אירקאם) (בצרפתית: (Institut de Recherche et Coordination Acoustique/Musiq (IRCAM) הוא מכון לחקר המוזיקה בפריז, שייסד המלחין והמנצח הצרפתי פייר בולז, לפי הזמנת נשיא צרפת ז'ורז' פומפידו בשנת 1970. כמרכז לחקר מוזיקה חדשה וטכנולוגיות מקורבות לה, נועד להיבנות בצמוד למרכז פומפידו. 

בשנת 1977 החל המכון לפעול בניהולו של בולז, שהמשיך בתפקידו זה עד 1992 ואז העביר אותו ללורן בייל. כמרכז רב-תחומי, בהתאם לחזונו של בולז, אורגן אירקאם בראשיתו בחמישה תחומים נפרדים - אלקטרו-אקוסטיקה, מחשב, פדגוגיה, כלי נגינה וקול - שבראש כל אחד מהם יעמוד מומחה לתחומו. 
בשנים 1981 ושוב ב-1984 התבצע ארגון מחדש, שפתר את בעיות החלוקה הראשונית ויצר מבנה יעיל יותר, ששמר על המטרות המקוריות והתמקד בעיקר בשני תחומים, הפקת מוזיקה ממוחשבת וחקר מוזיקת מחשב.

אירקאם מטפח מגוון רחב של פעילויות מוזיקליות. המחקר הטכני שהתבצע בו הניב תועלת רבה וקידם כלי חומרה ייחודיים, כגון מעבד שמע דיגיטלי 4X, שנבנה בראש ובראשונה כדי לענות על דרישותיו של בולז בחיבור "רספונסוריות" (1984), למערכות גנריות יותר.

אנסמבל אנטרקונטמפורן משמש כאנסמבל הבית של המכון.

==לקריאה נוספת==
<div class="mw-content-ltr">
*La musique en projet (Paris, 1975) [pubn of IRCAM]
*Contemporary Music Review, i/1 (1984) [IRCAM issue]
*L. Bayle, P. Boulez and others: Recherche et création: vers de nouveaux territoires (Paris, 1992)
*G. Born: Rationalizing Culture: IRCAM, Boulez and the Institutionalization of the Musical Avant-Garde (Berkeley, 1995
</div>

== קישורים חיצוניים ==
 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מוזיקה של המאה ה-20
קטגוריה:מוזיקה של המאה ה-21
קטגוריה:מוזיקה אלקטרונית
קטגוריה:פריז: תרבות
בן ציון אלגאזי

הרב בן ציון משה אלגאזי (נולד בו' באלול ה'תשכ"ז, 11 בספטמבר 1967) הוא מייסד וראש מכון צורבא מרבנן וראש ישיבת ההסדר רמת גן.

== קורות חיים ==
נולד בפתח תקווה ליעקב ורחל, וגדל ביהוד. ובהמשך עבר עם משפחתו לנווה צוף.

למד בישיבה תיכונית נחל-יצחק בנחלים. לאחר מכן למד כחצי שנה בישיבת טלז סטון ואז עבר ללמוד בישיבת כרם ביבנה, ולאחר נישואיו המשיך את לימודיו כאברך בכולל אברכים. הוא למד והוסמך לרבנות, רבנות-עיר ודיינות מהרבנות הראשית לישראל, שימש כר"מ ובשנת תשס"ג הקים את מכון צורבא מרבנן, שפיתח שיטת לימוד ללומדי ההלכה.

שירת בצה"ל בחיל התותחנים במסגרת הסדר מרכז ולאחר מכן עבר קורס רבנים צבאיים ומשרת כיום כראש מדור הלכה בפיקוד מרכז, בדרגת רב-סרן במילואים.

בשנים 1997–2001 יצא עם משפחתו לשליחות רבנית-חינוכית בת ארבע שנים בקהילה היהודית בעיר אנטוורפן בבלגיה, כשליח הסוכנות היהודית. שם כיהן כראש ישיבה תיכונית, אולפנה לבנות, וכרב בית הכנסת וקהילת הרב עמיאל-המזרחי. שם הוציא לאור את הספר "בעלות המנחה" הכולל שיעורים בהלכה ובאגדה שנאמרו בקהילה.

בשנים תשע"ג–תשע"ד שימש כראש ישיבה משני בישיבת כרם ביבנה.

בעל טור הלכתי קבוע בעלון השבת מצב הרוח.

בחורף של שנת תשע"ה מונה לראש בית המדרש של ישיבת ההסדר רמת גן.
בחג השבועות תשע"ח מונה לראש ישיבת ההסדר רמת גן, לצידו של הרב יהושע שפירא.

== חייו האישיים ==
הרב אלגאזי נשוי לעדינה בתו של הרב אליהו ידיד, אב ל-2 ומתגורר ביד בנימין. גיסו הוא הרב יעקב ידיד, ראש ישיבת כרמיאל.

== פרסים והוקרות ==
* בשנת 2016 קיבל אות הוקרה מטעם מכון הרב פרנק.

==קישורים חיצוניים==
* 
* 
* [http://www.kby.org.il/hebrew/torat-yavneh/results.asp?file_rav=12&task=search שיעורי הרב בן ציון אלגזי] באתר ישיבת כרם ביבנה
* רויטל שנור, [https://www.inn.co.il/news/558513 פוסק לביתו], 7 באפריל 2005, בעיתון בשבע
* אורי פולק, [http://www.kipa.co.il/now/51370.html הרב בן ציון אלגאזי ימונה לראש ישיבת כרם ביבנה], 3 באפריל 2013, באתר כיפה
* 
* 
* [https://www.inn.co.il/tags/הרב_בן_ציון_אלגאזי/ כל הכתבות על הרב אלגאזי], באתר ערוץ 7
* 

==הערות שוליים==

קטגוריה:ראשי ישיבת כרם ביבנה
קטגוריה:רבני הציונות הדתית בישראל
קטגוריה:בוגרי ישיבת נחלים
קטגוריה:בוגרי ישיבת כרם ביבנה
קטגוריה:יד בנימין: רבנים
קטגוריה:רבני ישיבת רמת גן
קטגוריה:פעילים ציונים בבלגיה
קטגוריה:פתח תקווה: אישים
קטגוריה:נווה צוף: אישים
קטגוריה:שליחי הסוכנות היהודית
קטגוריה:ישראלים שנולדו ב-1967
אריוברזנס הראשון, מלך קפדוקיה

אריוברזנס הראשון.
אריוברזנס הראשון פילורומאיוס (ביוונית עתיקה: Ἀριοϐαρζάνης Φιλορώμαιος; כונה "פילורומיוס" שמשמעותו "מאהב של רומא") היה מלך קפדוקיה משנת 95 לפנה"ס ועד לשנת 63 לפנה"ס לערך. אריוברזנס הראשון היה אציל קפדוקי ממוצא פרסי מעורפל.

משנת 102 לפנה"ס ואילך התחולל מאבק בין מיתרידטס השישי, מלך פונטוס לבין ניקומדס הרביעי מלך ביתיניה על השלטון בקפדוקיה, כאשר ניקודמס מצדד באריארתס השביעי ולאחר הירצחו באריארתס השמיני ואילו מיתרידטס מצדד בבנו אריארתס התשיעי ושם אותו בשלטון. תושבי קפדוקיה התקוממו כנגד מיתרידטס. לבסוף שטחו שני הצדדים את טענותיהם בפני הסנאט הרומי שהורה לשניהם ליסוג מקפדוקיה. בקפדוקיה נבחר למלך אריוברזנס הראשון, ונתמך על ידי לוקיוס קורנליוס סולה, הנציב הרומאי של קיליקיה (בערך בשנת 95 לפנה"ס).

במהלך מלחמות מיתרידטס כנגד רומא גורש אריוברזנס שלוש פעמים מקפדוקיה על ידי מיתרידטס. אריוברזנס הגדיל את שטחי ממלכתו תחת פומפיוס במהלך מלחמת מיתרידטס השלישית. בשנת 63 או 62 לפנה"ס הוא ויתר על כס המלוכה לטובת בנו, אריוברזנס השני.

אריוברזנס הראשון נשא לאישה אצילה יוונית בשם אתניאס פילוסטורגוס. אתניאס ילדה לו שני ילדים: אריוברזנס השני שירש את אביו, ובת בשם אייסיאס שנישאה לאנטיוכוס הראשון, מלך קומגנה.

==קישורים חיצוניים==

קטגוריה:מלכי קפדוקיה
Medal of Honor: Rising Sun

Medal of Honor: Rising Sun הוא משחק יריות בגוף ראשון שפותח על ידי EA LA, והופץ על ידי EA וסטים. המשחק יצא לפלטפורמות הפלייסטיישן 2, ה-Xbox והנינטנדו גיימקיוב. הוא יצא בתאריכים 11 בנובמבר 2003 צפון אמריקה, בתאריך ה-28 בנובמבר אירופה ובתאריך ה-4 בדצמבר 2003 יפן.

== Multiplayer ==

למשחק יש רק שני מצבים ב-Multiplayer, מצב Deathmatch שבו כולם מול כולם, ומצב ששמו Team Deathmatch שבו בוחרים קבוצה ובה משחקים קבוצה נגד קבוצה (דומה בקצת למשחק Half-Life 2: Deathmatch).

המשחק במצב מקוון היה ממש מצליח אך לא כל כך בפלייסטיישן 2, אבל בשאר הפלטפורמות היה מצליח מאוד עד שנסגר בינואר 2007.

בשנת 2013 נכנס מחדש החלק המקוון של ה-Multiplayer במשחק ונכנס גם למחשב, אך פותח מחדש בעזרת מנוע ה-Source.

== ציונים ==
{| class="wikitable"
|-
! האתר !! הציון
|-
| GameRankings || Xbox - 62.93% GC - 68.63% PS2 - 69.59%
|-
| Metacritic || Xbox - 65/100 GC - 68/100 PS2 - 68/100
|-
! האתר !! הציון
|-
| IGN || 7.5.10 - GC 7.5/10 - Xbox 8/10 - PS2
|-
| Gamespot || 6.4/10 - GC 6.4/10 - Xbox 6.4/10 - PS2
|}

== ראו גם ==
*Medal of Honor
*Medal of Honor 2010

== קישורים חיצוניים ==

*[http://www.imdb.com/title/tt0390249/ המשחק ב-IMDb] 
*[http://www.mobygames.com/game/medal-of-honor-rising-sun המשחק ב-MobyGames] 

קטגוריה:משחקי רשת
קטגוריה:משחקי יריות ממוחשבים (גוף ראשון)
קטגוריה:משחקי וידאו משנת 2003
קטגוריה:משחקי וידאו מבוססי מלחמת העולם השנייה
קטגוריה:Medal of Honor
קטגוריה:משחקי גיימקיוב
קטגוריה:משחקי פלייסטיישן 2
קטגוריה:משחקי אקס בוקס
קטגוריה:משחקי וידאו שפותחו בארצות הברית
מלון נאות מדבר

שנות ה-60]]
מלון נאות מדבר היה בית מלון שהוקם במבואותיה המערביים של באר שבע ב-1962 ופעל עד סוף העשור הראשון של המאה ה-21. המלון ניצב במקום בו נמצא היום הגרנד קניון באר שבע

== היסטוריה ==
ביולי 1961 הונחה אבן הפינה לבניית המלון וחנוכת הבניין התקיימה ב-29 בדצמבר 1962. ב-24 במרץ 1963 נערכה הפתיחה החגיגית שלו. היזם לבניית המלון ובעליו הראשון של המלון היה רפי אילן (טננבאום). הוא גייס משקיעים מקנדה וארצות הברית, ואת האדריכל דוד עקדי, שהתמחה בבניית בתי מלון (תכנן את מלון אוויה), שתכנן את המלון כבעל צללית נמוכה יחסית שאגפיו בצורת H. התקציב הראשוני עמד על 1.5 מיליון דולר (כ-2.7 מיליון לירות) אולם בסופו של דבר הושקעו בבניית המלון 4 מיליון לירות. עיצוב הפנים של המלון תוכנן על ידי משרד "בלומנפלד-חזקיה".

בית המלון מוקם מחוץ לבאר שבע, על הכביש הראשי מתל אביב, וסימן את ההגעה לעיר הדרומית. המלון כלל בהקמתו 120 חדרים ומאוחר יותר הורחב ל-164 חדרים. כמו כן כלל המלון מסעדה, גריל ופאב שהפך בשעות הלילה למועדון לילה. בשטח המלון נבנו שתי בריכות שחייה, סאונות יבשות ורטובות, אולם אירובי לקבוצות, חדר כושר, שולחנות טניס שולחן, מגרשי טניס, ג'קוזי, מועדון ספינינג, טיפולי ספא, קומות עסקיות ואולמות אירועים. נוסף לכך, בראשיתו הייתה אטרקציה של רכיבת גמלים.

שנים מעטות אחר פתיחתו נקלע המלון לקשיים כלכליים ואף הגיע לפשיטת רגל. שמעון קוטלר, מי שהיה באותה עת מנהל בית הספר למלונאות "תדמור" גויס לנהל את המלון והצליח בכך. בשנים שלאחר מכן ידע המלון עליות וירידות. בשנותיו היפות היה המלון מוקד לחיי החברה בבאר שבע, ואירח גם מנהיגים, שחקני קולנוע ואישי ציבור. שיחות השלום עם מצרים בנושא המחלוקת על קו הגבול בטאבה התקיימו במלון במהלך 1985. בשנת 2000 היה המלון הראשון בישראל שקיבל הכרה בינלאומית כ"מלון ירוק".

בשנותיו האחרונות של המלון ירדה קרנו ושמו נקשר בעיקר עם שימושו כמעון קליטה לעולים חדשים מחבר המדינות ומאתיופיה וכמקום אירוח לתושבי הצפון בעת מלחמת לבנון השנייה".

ביוני 2006 נרכש המלון והמתחם שסביבו על ידי יזמים ובתחילת 2008 נהרס המלון, ועל המתחם בו עמד הוקם קניון גרנד קניון.

== קישורים חיצוניים ==
*
*
*[https://www.youtube.com/watch?v=1i636lwBuBU מ.ג תשתיות הריסת בית מלון נאות המדבר], יוטיוב, 14 באפריל 2012

==הערות שוליים==

קטגוריה:ישראל: בתי מלון שנהרסו
קטגוריה:באר שבע: מבנים שנהרסו
קטגוריה:באר שבע: תיירות
מניוס אקוויליוס (קונסול 101 לפנה"ס)

מטבע מניוס ברומא משוער 108-109 לפנה"סמניוס אקוויליוס (מת בשנת 88 לפנה"ס) היה קונסול רומי בשנת 101 לפנה"ס. 

ככל הנראה היה בנו של מניוס אקוויליוס (קונסול 129 לפנה"ס), וכן היה חסיד נאמן של גאיוס מריוס. במהלך מערכת הבחירות לקונוסלט הרביעי שלו, הפקיד מריוס את אקוויליוס על הצבא למקרה של מלחמה עם הקימברים עד שמריוס ישוב לפקד על הצבא בעצמו.

כהוקרה על שירותיו הנאמנים החליט מריוס שאקוויליוס ירוץ איתו לקונסולאט של 101 לפנה"ס. לאחר הקונסולאט, בעת שרומא סבלה ממחסור חמור במזון שנגרם כתוצאה ממלחמת העבדים השנייה שפרצה בסיציליה, נשלח אקוויליוס לדכא את המרד. 

לאחר שמיתרידטס השישי, מלך פונטוס נלחם כנגד ניקומדס הרביעי מלך ביתיניה והשתלט על קפדוקיה וגם על ביתיניה, החליט הסנאט הרומי לשלוח משלחת שבראשה עמד מניוס אקוויליוס במטרה לוודא שגם מיתרידטס וגם ניקומדס ייסוגו מקפדוקיה. הסנאט ציווה על הנציב של הפרובינקיה אסיה להעמיד את צבאו לרשות אקוויליוס. מיתרידטס נסוג מקפדוקיה וביתיניה, וניקומדס חזר לכיסאו בביתיניה.

מבלי ששאל ושלא לרצון הסנאט, אקוויליוס דרש מניקומדס שכר בתמורה לכך שהחזיר אותו לכסאו. הסכום שקבע היה גדול מכדי שניקומדס יוכל לשלמו, ולכן אקוויליוס לחץ עליו לפלוש לפונטוס. ניקומדס נענה והתקיף את מיתרידטס. מיתרידטס שלח שליח לאקוויליוס ודרש לרסן את ניקומדס או להרשות לו לתקוף בחזרה. אקוויליוס לא הסכים, ומיתרידטס הגיב בפלישה לקפדוקיה. שוב שלח שליח לאקוויליוס, אך הפעם השליח נעצר ונשלח בחזרה למיתרידטס עם מסר שייסוג מיידית מקפדוקיה ולא יתנגד לניקומדס. 

לאחר מכן החליט מיתרידטס לפלוש לביתיניה (ולאחר מכן לאסיה הקטנה) והתחיל את מלחמת מיתרידטס הראשונה. בקרב בפרוטופקיום, הנחיל המצביא הפונטי נאופוטלמוס תבוסה לאקוויליוס. אקוויליוס ברח לפרגמון ומשם ללסבוס, אבל לאחר מכן הוא הוסגר על ידי תושביה למיתרידטס והוצא להורג ביציקת זהב מותך לתוך גרונו. בניסיון להחדיר פחד ברומאים, השתמש מיתרידטס בשיטה זו של הוצאה להורג כדי להראות מה "גורלו של החמדן". שיטה זו של הוצאה להורג נהייתה למפורסמת וחוקתה על ידי הפרתים שהוציאו כך להורג את מרקוס ליקיניוס קראסוס, כסמל לתאוות הבצע שלו.

קטגוריה:קונסולים ברפובליקה הרומית
קטגוריה:מלחמות מיתרידטס
קטגוריה:אישים שחיו במאה ה-1 לפנה"ס
תתארו לכם

"תתארו לכם" הוא שיר של שלמה ארצי מתוך האלבום העשרים ושניים שלו "שפויים" (2007). השיר באורך של 3:45 דקות, הולחן ונכתב על ידי שלמה ארצי. השיר יצא כסינגל החמישי מהאלבום.

הקליפ הופק על ידי חברת הינדלר הפקות ונצפה ביוטיוב למעלה מ-35 מיליון פעמים (נכון ליוני 2024).

השיר הגיע למקום השני במצעד החיילים שארגן גלגלצ לרגל שנת ה-70 למדינת ישראל.

על שמו של השיר נקרא אוסף משולש של שלמה ארצי מ-2013, "תתארו לכם - האוסף המשולש".

לשיר בוצעה גרסת כיסוי על ידי משתתפי התוכנית "The Voice ישראל" בעונה הראשונה שלה.

== מיקומי שיא ==

== קישורים חיצוניים ==

==הערות שוליים==

קטגוריה:שירי 2007
קטגוריה:סינגלים מ-2007
קטגוריה:שירי שלמה ארצי
קטגוריה:שירים בעברית
קטגוריה:שירים שנכתבו על ידי שלמה ארצי
קטגוריה:שירים שהולחנו על ידי שלמה ארצי
קטגוריה:שירים על גן עדן
קטגוריה:שירים על רגשות
קטגוריה:שירים על תקווה
יוליוס ריכרד פטרי

יוליוס ריכרד פטרי (בגרמנית: Julius Richard Petri;), מיקרוביולוג גרמני הנחשב לממציא צלחת פטרי בעת שעבד עם רוברט קוך.

==חייו==
פטרי נולד בבַּרְמן (Barmen), בקונפדרציה הגרמנית דאז. בשנים 1871-1875 למד רפואה באקדמיית הקייזר וילהלם לרופאים צבאיים ושנה אחר כך זכה לתואר רופא. הוא המשיך את לימודיו בבית החולים שריטה שבברלין, ובמקביל שירת כרופא צבאי עד 1882 ולאחר מכן כרופא במילואים.

בשנים 1877 ל-1879 הצטרף לצוות משרד הבריאות הקיסרי בברלין, שם הפך לעוזרו של רוברט קוך. בעצת אנג'לינה הסה, אשתו של עוזר מעבדה אחר, וולטר הסה, החלה מעבדת קוך לגדל חיידקים על צלוחיות אגר. פטרי המציא את צלוחית הגידול הסטנדרטית שנודעה כ"צלחת פטרי", ושכלל את תהליך הכנת מצע האגר וכן טיהור או שיבוט מושבות חיידקים שמקורם בתאים בודדים. התקדמות זו אפשרה זיהוי מדויק של החיידק האחראי למחלה.

==קישורים חיצוניים==

* [http://www.whonamedit.com/doctor.cfm/1079.html מילון למונחים בביולוגיה]
* 
* [http://www.hayadan.org.il/julius-richard-petri-3105138/ יום הולדת ליוליוס ריכרד פטרי] באתר הידען
* 

קטגוריה:רופאים גרמנים
קטגוריה:מיקרוביולוגים גרמנים
קטגוריה:בקטריולוגים גרמנים
קטגוריה:גרמנים שנולדו ב-1852
קטגוריה:גרמנים שנפטרו ב-1921
מרק סופר

מרק סופר (נולד ב-1954) הוא דיפלומט ישראלי ששימש כשגריר ישראל באוסטרליה (2017-2020), באירלנד ובהודו.

==ביוגרפיה==
סופר נולד בלונדון. הוא מחזיק בתואר ראשון בכלכלה ויחסים בין-לאומיים מבית הספר לכלכלה של לונדון ובתואר שני ביחסים בינלאומיים מהאוניברסיטה העברית בירושלים.

בשנת 1981 הצטרף סופר למשרד החוץ. הוא מילא תפקידים דיפלומטיים בפרו, נורווגיה וניו יורק. בתחילת שנות ה-90 היה יועץ מדיני של שר החוץ שמעון פרס. בין השנים 1999–2002 שירת כשגריר ישראל באירלנד.

בשנת 2008 מונה לשגריר ישראל בהודו ושגריר לא תושב בסרי לנקה. בשנת 2011 יצא לחופשה משירות החוץ ומונה לנשיא הקרן לירושלים.

בשנת 2015 חזר למשרד החוץ לכהן בתפקיד סמנכ"ל אסיה והפאסיפיק.

בנובמבר 2017 החל לשמש כשגריר ישראל באוסטרליה.

==הערות שוליים==

קטגוריה:שגרירי ישראל באוסטרליה
קטגוריה:שגרירי ישראל באירלנד
קטגוריה:שגרירי ישראל בהודו
קטגוריה:שגרירי ישראל בסרי לנקה
קטגוריה:בוגרי בית הספר לכלכלה של לונדון
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1954
נבחרת דנמרק בכדורגל עד גיל 21

נבחרת דנמרק בכדורגל עד גיל 21 היא נבחרת הכדורגל המייצגת את דנמרק במסגרות בינלאומיות לשחקנים שטרם עברו את גיל 21 ומנוהלת על ידי ההתאחדות לכדורגל הדנית. הנבחרת השתתפה 6 פעמים באליפות אירופה עד גיל 21 כאשר הישג השיא שלה היה העפלה לחצי הגמר בשנת 1992 ו-2015.

==כל אליפויות אירופה לנבחרות צעירות==
*1978 - רבע גמר
*1980-1984 - לא העפילה
*1986 - רבע הגמר
*1988-1990 - לא העפילה
*1992 - חצי הגמר
*1994-2004 - לא העפילה
*2006 - שלב הבתים
*2007-2009 - לא העפילה
*2011 - שלב הבתים
*2013 - לא העפילה
*2015 - חצי הגמר
*201 - שלב הבתים
*2019 - שלב הבתים
*2021 - רבע הגמר

קטגוריה:דנמרק: כדורגל
דנמרק
כדורגל
תתארו לכם (אלבום)

תתארו לכם: אוסף שירים משולש הוא אלבום אוסף משולש של הזמר הישראלי שלמה ארצי, אשר יצא ב-11 במרץ 2013.

האלבום קרוי על הלהיט הנצפה ביותר של ארצי, תתארו לכם.

אלבום זה הוא אלבום האוסף העשירי של שלמה ארצי, והשני שהוא אוסף משולש. האלבום כולל שירים של ארצי מכל אלבומיו, ביניהם: "דרכים", "אושר אקספרס", "ירח" ועוד.

== רשימת רצועות ==

==קישורים חיצוניים==

* 

קטגוריה:אלבומי אוסף מ-2013
קטגוריה:אלבומי שלמה ארצי
קטגוריה:אלבומי אוסף בעברית
קטגוריה:אלבומי חברת הד ארצי
המרכז לחקר הרציונליות

המרכז לחקר הרציונליות הוא מכון מחקר בין-תחומי באוניברסיטה העברית בירושלים העוסק בחקר הבסיס הרציונלי של קבלת החלטות. המחקר מתבצע בדיסציפלינות של מתמטיקה, כלכלה, פסיכולוגיה, ביולוגיה, מדעי המחשב, פילוסופיה, סטטיסטיקה, משפטים ועוד. במוקד עומד השימוש בתורת המשחקים ויישומיה כפרדיגמה מחקרית.

המרכז לחקר הרציונליות הוקם בשנת 1991 בהשראת עבודתם של ישראל אומן (זוכה פרס נובל לכלכלה), מנחם יערי, סרג'יו הרט, מיה בר-הלל, אבישי מרגלית ואחרים. כיום חברים בו כ-50 אנשי-סגל ו-30 סטודנטים לתארים גבוהים מן הדיסציפלינות השונות. הוא ממוקם בקמפוס גבעת רם.

==קישורים חיצוניים==

* 
* [https://www.youtube.com/watch?v=LjREyYqDrfM&feature=em-uploademail טקס קריאת שם מרכז פדרמן לחקר הרציונליות]

קטגוריה:מכוני מחקר בישראל
קטגוריה:האוניברסיטה העברית בירושלים: יחידות אקדמיות
קטגוריה:קמפוס האוניברסיטה העברית בגבעת רם
חנוך גוטפרוינד

[[נשיא מדינת ישראל ראובן ריבלין ופרופ' חנוך גוטפרוינד בפגישה עם תלמידי תיכון שזכו בתחרות מדענים ומפתחים צעירים לשנת 2015]]
חנוך גוטפרוינד (Hanoch Gutfreund; נולד ב-5 באוקטובר 1935) הוא פיזיקאי ישראלי, פרופסור אמריטוס באוניברסיטה העברית בירושלים. כיהן כרקטור האוניברסיטה (1991–1992) וכנשיאהּ (1992–1997). לשעבר יו"ר ארגון "בשער - קהיליה אקדמית למען החברה בישראל", והחל מ-2020, מכהן כמנהל מרכז איינשטיין וכראש הוועד המנהל של הקרן הלאומית למדע.

==ביוגרפיה==

גוטפרוינד נולד בקרקוב, פולין לאידה ועו"ד אברהם גוטפרוינד. בפרוץ מלחמת העולם השנייה, עבר עם משפחתו לרוסיה. בשנת 1948 עלה לארץ ולמד בצעירותו בתל אביב.

בשנת 1957 לאחר שירותו הצבאי בנח"ל, החל בלימודיו ובשנת 1962 קיבל תואר מוסמך במדעים מהאוניברסיטה העברית בירושלים. ב-1966 קיבל ממנה תואר דוקטור בפיזיקה עיונית. נושא הדיסרטציה: "מכניזמים של ריאקצית הלכידה הקרינתית של נוקלאונים באנרגיות בינוניות".

מ-1966 עד 1968 שהה לצורך פוסט-דוקטורט באוניברסיטת סטנפורד, ועם שובו ב-1968 מונה למרצה. ב-1970 מונה למרצה בכיר, וב-1978 היה לפרופסור מן המניין. משנת 1985 כיהן בקתדרה ע"ש אנדרה אייזנשטט לפיזיקה עיונית. היה מרצה אורח באוניברסיטת סטנפורד, באקול נורמל סופרייר ובאוניברסיטת קליפורניה בסנטה ברברה.

גוטפרוינד מילא תפקידים אקדמיים ומִנהליים באוניברסיטה העברית, בהם ראש מכון רקח לפיזיקה, ראש המכון ללימודים מתקדמים, רקטור (1991–1992) ונשיא (1992–1997). נמנה גם עם היוזמים והמקימים של המרכז לחישוביות עצבית. ב-2006 פרש לגמלאות.

כיום גוטפרוינד מנהל מרכז איינשטיין וממונה על הטיפול בקניין הרוחני של אלברט איינשטיין. הוא ראש הוועד המנהל של הקרן הלאומית למדע וחבר בוועד המנהל של מכון ירושלים למחקרי מדיניות.<ref></ref>

בספטמבר 2021 קיבל תואר דוקטור לשם כבוד מהאוניברסיטה החופשית של ברלין.

נשוי לרעיה. לזוג נולדו שלושה ילדים. בנם יובל, נהרג בתאונת ירי בעת שירותו הצבאי בשנת 1982.

==מאמרים נבחרים==
<div class="mw-content-ltr">
* Daniel J. Amit, Hanoch Gutfreund, H. Sompolinsky, "Spin-glass models of neural networks", Phys. Rev. A 32, 1007–1018 (1985)
* Daniel J. Amit, Hanoch Gutfreund, H. Sompolinsky, "Storing Infinite Numbers of Patterns in a Spin-Glass Model of Neural Networks", Phys. Rev. Lett. 55, 1530–1533 (1985)
* Daniel J. Amit, Hanoch Gutfreund, H. Sompolinsky, "Statistical mechanics of neural networks near saturation", Annals of Physics Volume 173, Issue 1, January 1987, Pages 30–67</div>

==קישורים חיצוניים==

* [http://www.huji.ac.il/dataj/controller/ihoker/MOP-STAFF_LINK?sno=622737&Save_t=Gutfreund דף מרצה] ברשות למחקר ופיתוח של האוניברסיטה העברית בירושלים
* 
* 

מכּתביו:
* [http://lib.toldot.cet.ac.il/pages/item.asp?item=11349&author=1832 אלברט איינשטיין: האדם, היהודי והציוני], באתר תולדוט
* [http://lib.toldot.cet.ac.il/pages/item.asp?item=21790&author=1832 תורה ואורה לכל העולם הנאור], באתר תולדוט

==הערות שוליים==

קטגוריה:בעלי תואר דוקטור מהאוניברסיטה העברית בירושלים
קטגוריה:נשיאי האוניברסיטה העברית בירושלים
קטגוריה:סגל האוניברסיטה העברית בירושלים: פיזיקה
קטגוריה:רקטורי האוניברסיטה העברית בירושלים
קטגוריה:חברי המועצה הבינלאומית של הקרן החדשה לישראל
קטגוריה:מקבלי תואר דוקטור לשם כבוד מאוניברסיטאות גרמניות
קטגוריה:אבות שכולים: חללי צה"ל
קטגוריה:תלמידי יואל רקח
קטגוריה:ישראלים שנולדו ב-1935